Tatjana Tagirov
<s>Tatjana (Tanja) Tagirov, Zagreb, 8. svibnja (maja) 1961. – Beograd, 7. srpnja (jula) 2017., hrvatska i srpska novinarka i aktivistkinja.</s>

<s>Biografija</s>

<s>Rođena je 8. svibnja (maja) 1961. u Zagrebu, gdje je 1984. diplomirala na Pravnom fakultetu.</s><s>Novinarstvom se počela baviti 1983., prvo na Radiju 101, tada još u eksperimentalnoj fazi, potom od 1984. do 1991. u Večernjem listu, gdje je pratila pravosuđe i izvještavala s velikih suđenja u rubrici crne kronike.</s><s>Istodobno je pisala za Danas, Start i druga izdanja kuće Vjesnik,  te od 1985. godine za Polet.</s><s>Od travnja (aprila) 1991. do sredine 1992. radila je na YUTEL-u, prvo u zagrebačkoj i potom u sarajevskoj redakciji.</s><s>Nakon prestanka emitiranja Yutela, dvije se godine bavila advokaturom, surađujući s Građanskim odborom za ljudska prava i aktivirajući se u mirovnom pokretu.</s><s>Od 1993. radila je kao novinarka i urednica u ARKzinu, glasilu Antiratne kampanje Hrvatske, pišući kolumnu pod egidom »J'accuse«.</s><s>Pisala je i za Svijet, Globus, Nacional, Slobodnu Dalmaciju, Vreme, NIN i dr. Od 1996. do 2001. živjela je i radila na relaciji Zagreb–Beograd, a od 2001. stalno se skrasila u Beogradu.</s><s>Od 2002. bila je honorarna dopisnica HINA-e iz Beograda, a povremeno je pisala za beogradski Danas i splitsku Slobodnu Dalmaciju.</s><s>Petnaestogodišnji status slobodne novinarke okončala je 2005. zaposlivši se u Vremenu.</s><s>Pisala je i za zagrebački tjednik Novosti.</s><s>Umrla je 7. jula 2017. u Beogradu od posljedica karcinoma.</s><s>Sahranjena je na beogradskom Novom groblju.</s>

<s>Izvori</s>

<s>Eksterni linkovi</s>

<s>članci Tatjane Tagirov objavljeni na web portalu Novosti</s>

<s>Jugoslavenski novinari
Hrvatski novinari
Srpski novinari
Jugoslavenski aktivisti
Hrvatski aktivisti
Srpski aktivisti
Umrli od raka</s>

